གཞན་ཡང༌།རྒྱ་གར་གྱི་སློབ་དཔོན་བི་མ་ལ་མི་ཏྲ་དང༌།སངས་རྒྱས་གསང་བ་དང༌།ཤཱན་ཏི་གར་བྷ་དང༌།བི་ཤུད་ངྷ་སིང་ཧ་ལ་སོགས་པ་དང༌།བོད་ཀྱི་ལོ་ཙཱ་བ་སད་མི་མི་བདུན་དང༌།ཆོས་ཀྱི་སྣང་བ་དང༌།བན་དེ་ནམ་མཁའ་དང༌།སྒྲོན་རིན་ཆེན་སྡེ།རྣམ་པར་མི་རྟོག་པ།ཤཱཀྱ་འོད་ལ་སོགས་པས་ལོ་ཙཱ་བྱས་ཏེ།རྒྱ་གར་རྒྱ་ནག་ཁ་ཆེ་ཟ་ཧོར་ལི་ཡུལ་སོགས་ནས་བཀའ་དང་བསྟན་བཅོས་ཤིན་ཏུ་མང་པོ་བསྒྱུར།དེ་ནས་ཕོ་བྲང་ལྡན་དཀར་ན་བཞུགས་པའི་སྒྲ་བསྒྱུར་ཀ་བ་དཔལ་བརྩེགས་དང༌།ཀླུའི་དབང་པོ་ལ་སོགས་པས་བོད་ཁམས་སུ་འགྱུར་རོ་འཚལ་གྱི་གཞུང་གི་མཚན་བྱང་བཅོས་ཏེ་དཀར་ཆག་བྲིས་པ་ལ་དཀར་ཆག་ལྡན་དཀར་མ་ཟེར་རོ།།